section_heading: Inačice
paragraph_text: Prvotni M88 i njegov nasljednik M88A1 su označeni kao srednja inženjerijska vozila dok je posljednji M88A2 Hercules teško inženjerijsko vozilo. Sve inačice su umnogome slične, jedino je M88A2 inačica sa 70 tona znatno teža od prvotnog modela s 56 tona. Također, inačice koriste različite motore. Tako prvotni model ima ugrađen Continental AVDS-1790-2DR motor snage 750 KS a M88A2 Hercules koristi Continental AVDS 1790-8CR motor snage 1.050 KS.